Els viatges de l'Imserso tornen a Gandia
16 març 2022

## Els viatges de l'Imserso tornen a Gandia16 març 2022Última actualització: 16 març 2022

![](../gestion/img/a14c3e6614af4b7ccb9aad06113592bbd8100162f12475443af4c3a3cd5a372f.jpg)  
  

El regidor delegat de Turisme, Vicent Mascarell, ha informat que des del mes passat s'han représ els viatges de l'IMSERSO a la nostra ciutat després de dos anys d'aturada provocats per la pandèmia.

"La tornada d'aquest tipus d'operatives suposa una reactivació de l'activitat turística que va des dels hotels fins als comerços o els serveis de restauració" ha afirmat Mascarell qui afegia que "Aquesta iniciativa es veu reforçada per les campanyes de falles i Setmana Santa".

Els primers grups van començar a arribar a finals de febrer i està previst que l'afluència d'aquest tipus de turisme vaja augmentant a mesura que s'acoste la primavera.

L'operativa s'allargarà durant tres mesos, fins a finals de maig, de manera que coincidirà amb la part més important de la temporada turística.